
Projekteerimistingimuste kinnitamine

(A.Juhhanovi 5 peremajade püstitamine)

	1. ASJAOLUD JA MENETLUSE KÄIK


13.03.2013. a. Narva Linnavalitsus (volitatud isik: Raul Alliksaar, Haldus- ja ehitusjuht, Finants-ja Varahalduse osakond, Sotsiaalministeerium) taotles (taotlus nr 2408/1-14), Narva Linnavalitsuse Arhitektuuri- ja Linnaplaneerimise Ametilt projekteerimistingimusi A.Juhhanovi 5 peremajade püsitamiseks. Pereelamud püstitatakse vastavalt Narva Linnavolikogu 18.10.2012 otsusega nr 120 kehtestatud Puškini tn 42 ja selle lähiala detailplaneeringule nr 70DP05 positsioonidele 7, 8 ja 9.
	2. ÕIGUSLIKUD ALUSED
2.1 Ehitusseaduse §19 lõike 1 punkti 1 kohaselt ehitise püstitamiseks ja laiendamiseks koostatava ehitusprojekti aluseks on detailplaneeringu koostamise kohustuse korral kehtestatud detailplaneering ning olemasolu korral kohaliku omavalitsuse väljastatud lisatingimused, mis täpsustavad ehitise arhitektuurseid ja ehituslikke tingimusi, mida detailplaneering ei sisalda.

2.2 Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused.

2.3 Narva linna ehitusmääruse §22  lõike 1 kohaselt projekteerimistingimused kinnitab korraldusega Linnavalitsus


	3. OTSUS


Kinnitada projekteerimistingimused A.Juhhanovi 5 peremajade Narva Linnavolikogu 18.10.2012 otsusega nr 120 kehtestatud Puškini tn 42 ja selle lähiala detailplaneeringu nr 70DP05 alusel püstitamiseks järgnevalt:

3.1 ÜLDANDMED

3.1.1
Ehitisregistri andmed: puuduvad
3.1.2 Kinnistusraamatu andmed: katastriüksuse tunnus 51104:004:0145, pindala 19377 m2.

3.2 PROJEKTEERIMISE EESMÄRK

Projekti koostamise eesmärgiks on A.Juhhanovi 5 peremajade püstitamine.

3.3 ÜLDNÕUDED

3.3.1
Projekti koostamisel ja vormistamisel juhinduda Narva Linnavolikogu 24.01.2013 otsusega nr 3 kehtestatud Narva linna üldplaneeringust, MKM 17.09.2010.a. määrusest nr 67 „Nõuded ehitusprojektile“, MKM 28.11.2002. a määrusele „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes“, Eesti Standardist EVS 811:2012 „Hoone ehitusprojekt”, Euroopa Parlamendi ja Nõukogu direktiivist 2002/91/EÜ ehitiste energiatõhususe kohta ning teistest asja puudutavatest õigusaktidest. 
3.3.2
Projekt peab olema koostatud või kontrollitud projekteerimises pädeva vastutava spetsialisti poolt (Ehitusseadus § 18 lg 4 p 1).
3.3.3
Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500. Ametiasutuse geodeesia- ja maakorralduse osakonna spetsialisti poolt kooskõlastatud geodeetiline krundi alusplaan esitada paberkandjal ehitusprojekti lisana.

3.3.4
Asendiplaan esitada mõõtkavas 1:500. Asendiplaanil esitada tabel: „Ehitiste eksplikatsioon” (sh välisvõrkude andmed) ning kinnistu tehnilised näitajad. Asendiplaanil eristada ehitiste asukohad ja mõõtmed, kaugused lähimate piiride ja ehitisteni, parkimiskohad, juurdepääsud avalikult kasutatavale teele, sisse- ja väljasõit krundilt jne. Anda hoone vertikaalne sidumine. Lahendada sadevee äravool (sadevett mitte juhtida kõrvalasuvatele kruntidele). Maksimaalselt säilitada olemasolev kõrghaljastus. Näidata prügikonteineri(te) asukoht.
3.3.5
Projekti tellija lähteülesanne, Narva Linnavalitsuse korraldus projekteerimistingimuste kinnitamise kohta, kehtestatud detailplaneeringu põhijoonise koopia esitada ehitusprojekti lisadena.

3.3.6
Esitada Arhitektuuri- ja Linnaplaneerimise Ametile kooskõlastamiseks “A.Juhhanovi 5 peremajade püstitamise ehitusprojekt” vähemalt kahes identses komplekteeritud eksemplaris.
	


3.4 ARHITEKTUURSED JA LINNAEHITUSLIKUD TINGIMUSED

3.4.1
Ehitusala: Puškini tn 42 ja selle lähiala detailplaneeringu positsioonide 7, 8 ja 9 piirides.

3.4.2
Lubatud hoonete arv krundil: vastavalt detailplaneeringule.
3.4.3
Hoonete lubatud suurim ehitusalune pindala: vastavalt detailplaneeringule.

3.4.4
Hoonete paiknemine kinnistul peab vastama sanitaar- ja tuleohutusnõetele ning arvestama Asjaõigusseadusest tulenevaid kinnisomandi kitsendusi.
3.4.5
Arhitektuur: 
- piirkonna arhitektuurset kvaliteeti parandav;
- arvestada naabruses asuvatele kruntidele projekteeritud hoonetega ning tagada piirkonna ühtset arhitektuurset tervikut.
3.4.6
Põhihoone:

- korruste arv: kuni 2;

- maksimaalne kõrgus maapinnast harjajooneni: kuni 8m;

- katusekalle: 15-45˚;
- välisviimistlus: võimalikult rohke puitvälisviimistluse kasutamine.

3.4.7
Katusekattematerjal: mitte kasutada asbesti sisaldavaid materjale.
3.4.8
Vajadusel piirete rajamine: kuni 1,45 m kõrgune puitlippaed.
3.4.9
Piirded ja parkimiskohad lahendada Puškini tn 42 ja selle lähiala detailplaneeringu positsioonide 7, 8 ja 9 piirides. Igal positsioonil 3 parkimiskohta.
3.4.10
Lubatud transpordi juurdepääsude arv: igale positsioonile 1, A. Juhhanovi tn poolt.
3.4.11
Kõvakattega pind ei tohi ületada haljastatavat pinda.
3.4.12
Segaolme- ja kompostitavate jäätmete käitlemine: vastavalt Narva jäätmehoolduseeskirjale.
	3.5 INSENERTEHNILISED ERITINGIMUSED


3.5.1
Hoone siseruumide tehnosüsteemide projekteerimine: vajadusel esitada insener-tehnilised osad Eesti Standardiga ettenähtud mahus, vastavalt ehitusprojekti staadiumile.

3.5.2
Hoone varustamine välisvõrkudega: vajadusel esitada välistrasside tööprojektid eraldi projektiosana. 

3.6 KOOSKÕLASTUSED
3.6.1
Ida-Eesti Päästekeskus.
3.6.2

Narva Linnavalitsuse Arhitektuuri- ja Linnaplaneerimise Amet.
3.6.3

Projekti tellija või tema seaduslik esindaja.
4. RAKENDUSSÄTTED
4.1
Käesolevad projekteerimistingimused on kehtivad kuni 02.04.2015 a.
4.2
Käesolev korraldus jõustub alates teatavakstegemisest.

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

